《题遗直轩》
宋代·余淳礼

二苏翰墨仙，同谪百蛮里。
时有田舍翁，结茅住行李。
尔来三十年，闻名辄掩耳。
天定能胜入，稍复蒙料理。
公卿寻断编，台隶藏敝屣。
败屋亦见修，变故乃如此。
开轩画遗像，凜凜有生气。
却恨封德彝，不见盛时死。
兄弟对床眠，此意孤一世。
骑鲸傥相逢，笑人真好事。

作者简介：余淳礼，钦宗靖康元年（一一二六）为海康令。事见清康熙《广东通志》卷二三。